
Lecţia oferită de Patriarhul Teoctist lui Alexei al II-lea cu privire la 
Mitropolia Basarabiei și ingerenţele Patriarhiei Moscovei: 
Pretențţiile unei Patriarhii de neam străin de a avea jurisdicție 
peste ortodocși de alt neam sunt NECANONICE și NEDREPTE 

Pe 13 decembrie 2023 s-au împlinit 22 ani din ziua în care CEDO a pronunţat Hotărârea sa în speța „Mitropolia Basarabiei și 
alţii versus Moldova”, după aproape 4 ani de examinare a cazului, după cum a scris patriotul basarabean Vlad Cubreacov 
(http://www.activenews.ro/autori/Vlad-Cubreacov-502), în prezent consultant la Chișinău și București: „Am fost onorat să 
reprezint interesele Bisericii noastre la Strasbourg, flancat de doi avocaţi redutabili: John Warwick Montgomery și Alexandro 
Scrisoarea dos Santos. Această echipă, trecută cu vederea de puterea de la București, a făcut totuși un lucru extraordinar, cu efecte pe 


Preafericitul Patriarh r Sp z TE aid 

Teoctist către Mircea termen lung, în cauză fiind aproape un sfert din trupul națiunii române”. 

Snegur, primul 

Președinte al SE 3 ine : SERE A A : : 
Republicii Moldova, Vedeţi aici versiunea română a textului Hotărârii CEDO pe pagina de internet a Registului de Stat 
e sa. (http://lex.justice.md/index.php?action=view&view=doc&lang=1&id=286112) al actelor juridice ale Republicii Moldova și citiți 


Preafericitul-Patriarh- mai jos lecţia oferită de vrednicul de pomenire Patriarh Teoctist patriarhului rus Alexei al II-lea, privind drepturile românești în 
Teoctist-catre-Mircea- 


Snegur-primul- Basarabia străbună. 
Presedinte-al- 


Republicii-Moldova- 


ma LEOȚIE DE ISTORIE 


„19 Mai 1993 
Sanctitatea Voastră, 
Prea iubite frate în Domnul nostru lisus Hristos, 


Cu dragoste frățească, Vă aducem la cunoștință că am primit scrisoarea Sanctităţii Voastre din 24 decembrie 1992, care ne-a produs mâhnire și 
durere multă. 


Aceasta pentru faptul că Sanctitatea Voastră consideraţi Actul Sinodal al Sfântului Sinod al Bisericii Ortodoxe Române, privitor la binecuvântarea reactivării 
Mitropoliei Basarabiei, ca „ingerinţă anticanonică în problemele interne ale Bisericii Ortodoxe din Moldova”. 


Sanctitatea Voastră! În conștiința umanităţii, în general și mai ales la creștini, s-a impus de-a lungul istoriei principiul de valoare universală că nedreptatea, 
abuzul şi silnicia nu pot crea niciodată vreun drept. 


Acestea pot dura secole de-a rândul, dar când împrejurările permit, dreptatea istorică impune repararea nedreptăţii și restabilirea adevărului precum și a 
drepturilor ce decurg din această restabilire. 


Conform acestui principiu, exercitarea jurisdicției Bisericii Ortodoxe Ruse asupra românilor ortodocși din Basarabia, între anii 1769-1774, 1787-1791, 1808- 
1918, 1940-1941, 1944-1992, a fost un act nedrept și abuziv din punct de vedere al realităţii istorice și al normelor de drept canonic, deoarece a fost 
urmarea unor abuzuri politice care au lezat dreptul istoric. 

Conform mărturiilor istorice, pe teritoriul locuit astăzi de români, cuvântul Evangheliei lui Hristos a fost propovăduit încă din primele veacuri creștine. 
Propovăduirea Evangheliei pe acest teritoriu a coincis cu însăși formarea poporului român care a apărut în istorie ca popor creștin. 

Poporul român a devenit astfel unul din primele popoare creștine ale Europei, eveniment ce a avut loc cu multe secole înainte de creștinarea slavilor. 

Viaţa creștină a avut o continuitate permanentă pe acest teritoriu, românii ortodocși afirmându-și neîntrerupt apartenenţa la Biserica Ortodoxă a Răsăritului. 
Îndată ce condiţiile istorice au permis, românii ortodocși au obţinut dreptul de a avea episcopi pământeni. 

Acest drept, bazat pe tradiția canonică a Bisericii, a fost cerut cu multă insistenţă Patriarhiei de Constantinopol mai ales de creștinii ortodocși români din 


teritoriile din stânga și din dreapta Prutului, ce constituiau împreună un Principat român cunoscut în Europa cu numele de Țara Moldovei. 


În anul 1401, Domnitorul Moldovei a cerut ca în fruntea organizării bisericești din această ţară să fie recunoscut de către Patriarhia de Constantinopol 
mitropolitul pământean IOSIF MUȘAT. 


Prin acest act, Mitropolia Moldovei era recunoscută ca servind o etnie distinctă în cadrul unui teritoriu bine definit geografic și istoric. 


Drept consecinţă, potrivit legislaţiei bisericești, diferită de cea a imperiilor schimbătoare, nimeni și niciodată nu avea dreptul să desființeze, să modifice sau 
să înjumătăţească jurisdicţia ei în teritoriul ce-i revenea de la întemeiere și cu recunoaștere canonică. 


Cursul normal al lucrurilor a fost din păcate întrerupt în a doua jumătate a secolului al XVIII-lea, prin ocuparea de către armatele rusești a pământului 
românesc al Ţării Moldovei (1769-1774, 1787-1791). Printre măsurile luate în mod abuziv de ocupanți a fost amestecul brutal în treburile Bisericii din 
Moldova prin impunerea la lași, în 1789, a unui locţiitor de mitropolit, AMBROZIE, rus de neam, care venise în Moldova o dată cu trupele rusești. 


După o scurtă perioadă de normalizare și când nu se terminase încă războiul ruso-turc (1806-1812), imperiul țarist înfiinţează un „exarhat” ce cuprindea 
Mitropoliile Moldovei și Ţării Românești, subordonându-le din nou, în mod samavolnic, Bisericii Ortodoxe Ruse. Prin aceasta, Mitropolitul canonic al 
Mitropoliei Moldovei, VENIAMIN COSTACHI, este nevoit să se retragă din scaun spre marea durere a clerului și credincioșilor români. 


La fel, s-a întâmplat și cu mitropolitul DOSITEI FILITIS al Valahiei, care a fost îndepărtat din scaun în 1809 și trimis în surghiun. Nedreptatea se 


„instituţionalizează” prin pacea nedreaptă de la București din 1812, când s-a hotărât anexarea teritoriului dintre Prut și Nistru la imperiul țarist. 


Anexarea a fost fără valoare și nulă de drept, căci Turcia nu avea drepturi teritoriale asupra pământului românesc, turcii având putere de suzeranitate, nu de 
suveranitate asupra acestui pământ. 


Moldova și Valahia se bucurau de o completă autonomie pe baza unor vechi tratate încheiate cu Imperiul Otoman, prin care li se garanta integritatea 
teritorială în schimbul unui tribut anual. 


În plus, anexarea era un act imoral și neloial față de întreaga Ortodoxie, întrucât Rusia pravoslavnică își întindea abuziv stăpânirea asupra românilor 
ortodocși din stânga Prutului, cu vechime și vrednicii în câmpul creștinătății, legat de neam, limbă și cultură cu cei din dreapta Prutului. 


Urmare acestei anexări politice nedrepte s-a înfiinţat, în teritoriul ocupat de armatele ţariste, Eparhia Chișinăului de către Biserica Ortodoxă Rusă, în 1813. 
Fără a fi consultat clerul și credincioșii, a fost sfâșiat teritoriul jurisdicțional al Mitropoliei Moldovei, înființată cu peste patru veacuri înainte, și al Episcopiei 
Hușilor. 


În scrisoarea Sanctităţii Voastre din 6 octombrie 1992 justificaţi această acţiune prin faptul că la acea dată Biserica Ortodoxă Română nu era încă o Biserică 
autocefală. Este adevărat că recunoașterea autocefaliei Bisericii Ortodoxe Române a avut loc după înființarea Eparhiei de Chișinău, într-un teritoriu ce nu 
cuprindea această eparhie. 


Dar, se impune a fi subliniată o constatare: în 1448 Biserica Ortodoxă Rusă a fost recunoscută de Patriarhia de Constantinopol ca Biserică autocefală, dar 
fără a avea jurisdicție asupra creștinilor ortodocși români din Basarabia. 


Actul anexării Basarabiei la imperiul țarist și înființarea Eparhiei de Chișinău a dus, nu la „eliberarea de sub stăpânirea otomană a Moldovei”, cum afirmaţi 
Sanctitatea Voastră în aceeași scrisoare, ci a însemnat trecerea de la robia turcească la robia rusească mai aspră și mai neîndurătoare. 


Turcii ne-au respectat tradiţiile, limba și specificul naţional. Au acceptat voievozi și ierarhi de același neam cu poporul păstorit. Imperialismul rus însă, 
folosindu-se de ierarhi ruși înscăunaţi în Basarabia fără a cere acordul clerului și credincioșilor români locali, absolut majoritari, a exercitat asupra acestora 
un necruţător proces de rusificare, manifestat în diferite feluri. 


Astfel, dintre toți chiriarhii așezați de Biserica Rusă în scaunul episcopal de la Chișinău, numai unul a fost de același neam și de aceeași limbă cu clerul și 
credincioșii păstoriți. Aceștia, adică românii, conform unui recensământ din 1817, reprezentau 86% din locuitorii Basarabiei. 


În 1813 a fost înființat un seminar teologic, dar și acest fapt, binecuvântat în sine, a fost transformat în mijloc de deznaționalizare a românilor și de 
îndepărtare a lor de fraţii din dreapta Prutului. Amintim în acest sens că, în prima perioadă a funcţionării acestui seminar, din 25 de profesori numai unul a 
fost român. 


Limba rusă a devenit de asemenea singura limbă de predare la Seminarul din Chișinău, conform Regulamentului Seminariilor din 1840, impus de ţarul 
NICOLAE |. 


În același timp, mănăstirile moldovene au fost supuse și ele rusificării prin încercarea de a se înlocui limba română cu limba slavonă la oficierea slujbelor 
bisericești. Cărţile românești de slujbă au fost de asemenea distruse, așa cum s-a întâmplat mai ales în timpul păstoririi arhiepiscopului PAVEL LEBEDEV 
(1871-1881). 


În această situație tragică a fost găsită Basarabia în anul 1918, când popoarele din imperiul țarist au putut să-și recapete libertatea. Ne-a mâhnit adânc 
afirmaţia Sanctităţii Voastre că în „anul 1918 Basarabia a fost ocupată de armatele române” (scrisoarea din 6 octombrie 1992). Vă amintim doar că în 5 
martie 1918 se primise la Chișinău o telegramă oficială de la Petrograd în care se spunea că „Basarabia nu mai este în imperiu și că de acum înainte toți se 
pot bucura de libertate”. 


În duhul acestei libertăți și fără prezenţa armatei române în Basarabia, s-a organizat Moldova suverană și independentă și s-a realizat apoi revenirea ei la 
sânul Patriei Mame, România. Cum era firesc, s-a reparat atunci și nedreptatea săvârșită în 1808 pe plan bisericesc, clerul și credincioșii din Basarabia 
revenind în matca Bisericii Mame Ortodoxe Române. 


Normalizarea situației bisericești n-a durat însă multă vreme căci, în 1940 și apoi în 1944, în urma ocupării Basarabiei de către trupele sovietice, Biserica 
Ortodoxă Rusă și-a impus, din nou, abuziv și necanonic, jurisdicția sa asupra credincioșilor ortodocși români din acest străvechi pământ românesc, fără a 
încerca măcar un dialog cu Biserica Ortodoxă Română. 


Consecințele acestui act sunt binecunoscute: distrugerea sau închiderea majorităţii bisericilor sau mănăstirilor de către regimul sovietic ocupant, numirea 
unei ierarhii străine de neamul și limba clerului și credincioșilor români moldoveni, desființarea Mitropoliei Basarabiei, înființată de Patriarhia Română în 
1925. 


Suflul sfânt al dorinţei de libertate și demnitate naţională a făcut ca o parte din Basarabia străbună să-și dobândească suveranitatea și independenţa în 
cadrul Republicii Moldova, începând cu august 1991. Ca urmare, apare firesc și sfânt, reluarea legăturilor cu fraţii de același neam și limbă din România pe 
diverse planuri, inclusiv cel bisericesc. 


Ceea ce însă ne produce un adânc sentiment de tristețe, este atitudinea Înalt Prea Sfintitului VLADIMIR, acum Mitropolit de Chișinău, față de clerul și 
credincioșii ce-și manifestă dorinţa legitimă a unor legături mai strânse cu Biserica Mamă — Patriarhia Română. 


Deoarece un mare număr de preoți și credincioși, în frunte cu Prea Sfinţitul Episcop PETRU de Bălţi, și-a manifestat, în mod sincer, aceste sentimente cu 
totul sfinte, au fost supuși unei prigoane barbare, Prea Sfinţia Sa fiind chiar îndepărtat violent și samavolnic din reședința sa din orașul Bălți. Și din acest 
motiv, Prea Sfinţitul Episcop PETRU a făcut apel la Patriarhia Română, după ce el s-a plâns Sanctităţii Voastre, dar fără rezultat. 


Înalt Prea Sfinţitul VLADIMIR a manifestat, de asemenea, atitudine de nerespect față de obligaţia canonică de a nu avea nici un fel de legături cu grupurile 
schismatice, rupte din trupul Bisericii Ortodoxe. 


Astfel, el a invitat, ca oaspeţi de onoare, în luna noiembrie 1992, doi „arhierei” schismatici din România. Această atitudine contravine flagrant cu declaraţia 
de la Constantinopol, din 15 martie 1992, care prevede că „este necesar ca toate Sfintele Biserici Ortodoxe locale, fiind în solidaritate deplină unele cu 
celelalte, să condamne aceste grupuri schismatice și să se abţină de la orice comuniune cu ele, oriunde s-ar afla acestea”. 

Situaţia bisericească din Republica Moldova a devenit și mai tensionată prin hotărârea Sfântului Sinod al Bisericii Ortodoxe Ruse, din 5 octombrie 1992, 
privind acordarea „independenţei Bisericii Ortodoxe din Moldova”. 


Această hotărâre a fost luată în ciuda celor discutate la întâlnirea Noastră de la Constantinopol și a intervenţiei adresată de Noi Sanctităţii Voastre, la 2 


aprilie 1992, prin care Vă arătam „că nu este momentul potrivit a se lua în discuţie problema Bisericii din Moldova”, „afirmaţie justă”, recunoscută chiar de 
Sanctitatea Voastră în scrisoarea ce Ne-aţi adresat la 6 octombrie 1992. 


De aceea, în contextul acestei hotărâri unilaterale, precum și al atitudinii antiromânești a Înalt Prea Sfințitului VLADIMIR și persecuțiilor de tot felul la care au 
fost supuși cei care întrețineau legături cu frații și neamurile lor din România, Prea Sfinţitul Episcop PETRU, scos afară de la Bălţi, după ce s-a adresat 
Patriarhiei Moscovei, a fost nevoit să se adreseze Bisericii Neamului său. 


Clerul și credincioșii, supuși acelorași persecuții din partea Înalt Prea Sfintitului VLADIMIR, constituindu-se în Adunarea eparhială, au reactivat statutar 
vechea Mitropolie a Basarabiei, l-au ales ca locțiitor de mitropolit pe Prea Sfinţitul PETRU și au cerut oblăduirea canonică a Bisericii Ortodoxe Române. 
Biserica noastră a luat act cu binecuvântare de dorinţa și hotărârea lor, recunoscând autonomia cerută, precum și păstrarea calendarului vechi și a tradițiilor 
bisericeşti locale. 


În scrisoarea Sanctităţii Voastre sunt invocate o serie de canoane pentru susţinerea opiniei cu privire la așa-zisa „ingerinţă anticanonică din partea 
Patriarhiei Române în problemele interne ale Bisericii Ortodoxe din Moldova”. 


Mai întâi, precizăm că invocarea canonului 8 al Sinodului III ecumenic nu poate, în nici un caz, justifica extinderea jurisdicțională a Patriarhiei Moscovei 
asupra Bisericii românești din Republica Moldova. Prin acest canon se recunoaște tocmai îndatorirea Bisericii unei naţiuni (Biserica Ciprului), de a se 
organiza etnic și de a se conduce independent de Biserica altui neam (Biserica Antiohiei). 


Se prevede aici obligaţia ca „nici un episcop să nu cuprindă altă eparhie, care nu a fost mai de demult și dintru început sub mâna lui sau a celor dinaintea 
lui. lar dacă cineva a cuprins o eparhie străină și în chip silnic a pus-o sub stăpânirea lui, pe aceasta să o dea înapoi, ca să nu se calce canoanele părinţilor, 
și nici sub cuvânt de lucrare sfinţită, să se furișeze trufia stăpânirii lumești”. 


În spiritul acestui canon putem aprecia că tocmai Biserica Ortodoxă Rusă, datorită împrejurărilor politice cunoscute, este aceea care a cotropit jurisdicţional 
o mare parte din vechea Mitropolie a Moldovei, care datează de la sfârșitul secolului al XIV-lea. 


Anexarea imperialistă (țaristă și apoi comunistă) a teritoriului românesc de la răsărit de Prut, dinspre hotarele poloneze până la Marea Neagră, nu a justificat 
prin nimic extinderea jurisdicției bisericești a Patriarhiei Moscovei asupra teritoriului jurisdicțional al Mitropoliei Moldovei. 


Canoanele 13, 21 și 22 ale Sinodului de la Cartagina, precum și canonul 2 al Sinodului II ecumenic interzic, cum bine afirmaţi și Sanctitatea Voastră, 
„episcopului unei anumite eparhii să-și întindă puterea asupra altei eparhii”. 


Sfântul Sinod al Bisericii Ortodoxe Române, prin binecuvântarea acordată reactivării Mitropoliei Basarabiei, nu a făcut altceva decât să restabilească 
adevărul istoric și dreptatea canonică ce fuseseră încălcate de atâtea ori prin extinderea necanonică a jurisdicției Bisericii Ortodoxe Ruse asupra unei părți a 


Mitropoliei Moldovei. O astfel de extindere este, conform canonului 13 al Sinodului de la Cartagina, „nulă” de drept, iar repararea unei nedreptăţi se impune 
cu necesitate. 


Invocarea canonului 59 al Sinodului de la Cartagina este, de asemenea, fără obiect, neavând legătură cu problema în cauză. 


Canonul 15 al Sinodului local de la Constantinopol prevede nu numai interdicția ca un episcop „să nu se depărteze de comuniunea cu propriul său patriarh”, 
ci și posibilitatea ca episcopul respectiv „să se despartă pe sine de comuniunea cu Întâistătătorul său”, dacă acesta propovăduiește un lucru nedrept și 
necanonic. Nedreptatea și lipsa de canonicitate caracterizează tocmai hotărârile Bisericii Ortodoxe Ruse de a extinde și menţine jurisdicția sa asupra unei 
etnii, alta decât cea rusă, în speţă asupra românilor ortodocși din Basarabia. 


Prevederile canonului 16 ale aceluiași Sinod, ce interzic numirea de episcopi într-o eparhie al cărei titular este încă în viaţă, n-au fost nici acestea încălcate 
de Sfântul Sinod al Bisericii Ortodoxe Române prin recunoașterea Prea Sfinţitului Episcop PETRU, ca Locţiitor de Mitropolit al Basarabiei, conform hotărârii 
organelor canonice ale acestei eparhii. Mitropolia Basarabiei este o altă eparhie decât cea condusă de Înalt Prea Sfinţitul VLADIMIR, căci Înalt Prea Sfinția 
Sa, conform normelor canonice, poate avea jurisdicţia numai asupra credincioșilor ortodocși ruși din Republica Moldova, atâta vreme cât se supune 
jurisdicției Patriarhiei Moscovei. 


În lumina aceluiași canon 16 de la Constantinopol și ca o încălcare a prevederilor acestuia, constatăm cu tristețe că, de multe ori, în decursul timpului, 
Biserica Ortodoxă Rusă a purces la numiri de episcopi în Basarabia în timp ce chiriarhii legitimi erau încă în viață. 


Amintim, spre exemplificare, cazul deja menţionat al Mitropolitului VENIAMIN COSTACHI, obligat să-și părăsească scaunul mitropolitan de la lași în 1808, și 
cel al Mitropolitului EFREM ENĂCHESCU, înlocuit de Biserica Rusă în 1940 și 1944, pe când era încă în viaţă. Înalt Prea Sfinţia Sa a fost silit să se 
refugieze peste Prut, în urma pactului Ribbentrop-Molotov. 


La cele de mai sus, rugăm frățește pe Sanctitatea Voastră a lua în considerare canoanele: 8 al Sinodului III ecumenic și 34 apostolic, în lumina cărora se 
poate evalua corect decizia Sfântului Sinod al Bisericii Noastre din 19-20 decembrie 1992. 


Canonul 8 al Sinodului IIl ecumenic a reglementat raportul dintre două Biserici surori. Biserica Antiohiei voia, contrar tradiţiei canonice, să-și întindă 
jurisdicţia asupra unei etnii diferite ce forma Biserica Ciprului. 


Sfinţii Părinţi ai Sinodului III Ecumenic de la Efes (431) au socotit nelegală și necanonică această tendinţă și au impus respectarea principiului etnic în 
raporturile dintre Biserici. Acest principiu s-a menținut în istorie și mai târziu când, din cauza năvălirii islamice arabe și apoi otomane, teritoriile jurisdicţionale 
s-au păstrat intacte pe bază etnică. 


În același sens, se pot înțelege și prevederile canonului 34 apostolic. Acesta stabilește modalitatea de conlucrare între „episcopii fiecărui neam” și se 
statornicește principiul sinodalităţii în cadrul unei etnii bine definite. 


Se prevede aici ca episcopii fiecărui neam să aibă un Întâistătător al lor, pe care să-l consulte, iar acesta să hotărască împreună cu ei lucrurile mai 
importante. 


Acest principiu canonic fundamental în conducerea bisericească ortodoxă s-a perpetuat de-a lungul istoriei, în ciuda tendinţelor imperiale de hegemonie 
romano-bizantină sau de altă natură, și el este valabil şi azi în toate Bisericile autocefale, care nu fac abstracţie de realitatea istorică a unui popor sau neam. 


Așa se explică faptul că, în majoritatea cazurilor, însăși titulatura oficială a Bisericilor Ortodoxe autocefale conţine numele etniei sau neamului pe care îl 
slujește Biserica respectivă. 


De aceea, pretenţiile unei Patriarhii Ortodoxe a unui neam sau popor anume, de a avea jurisdicție peste ortodocși de alt neam, care au propria lor 
Patriarhie, sunt necanonice și nedrepte, fiind motivate secular-politic, nu spiritual-pastoral. 


Sanctitatea Voastră, 


Suntem datori să nu uităm că, până nu de mult, atât Biserica Ortodoxă Rusă, cât și Biserica Ortodoxă Română, au avut de suferit vreme îndelungată din 
pricina unor stăpâniri lumești, fără credință în Dumnezeu, care au prigonit pe toţi cei credincioși și au impus ura și dezbinarea între neamuri. 


Acum însă, multumind Bunului Dumnezeu care ne-a dăruit puterea de a ne elibera de sub această robie potrivnică credinţei, ne revine responsabilitatea de 
a îndrepta nelegiuirile săvârșite de stăpânirea sovietică atee, care, între altele, a încercat să îndepărteze pe românii ortodocși din Basarabia și Bucovina de 
Nord de fraţii lor de același neam și limbă. 


De aceea, ne exprimăm încredințarea că vom găsi la Sanctitatea Voastră și la Biserica Ortodoxă Rusă înţelegerea necesară cu privire la actul de 
binecuvântare acordat de Biserica noastră reactivării Mitropoliei Basarabiei. 


Considerând că lămuririle de mai sus sunt pe deplin edificatoare pentru a înțelege în mod just, dar și cu dragoste, drepturile sfinte ale clerului și 
credincioșilor din Republica Moldova de a avea legături duhovnicești cu Biserica Mamă, ne exprimăm dorinţa și speranţa că relaţiile frățești dintre Bisericile 


noastre vor continua, spre întărirea Ortodoxiei noastre sfinte. 


În spiritul celor de mai sus, suntem gata a continua discuţiile pentru a lămuri problemele și neînțelegerile și a dovedi astfel că, în relaţiile dintre două Biserici 
surori, nu trebuie să domine considerentele vremelnice de până acum, ci comuniunea frățească a Sfintei noastre Ortodoxii. 


Încredințându-Ne rugăciunilor Sanctităţii Voastre, Vă îmbrăţișăm frăţeşte în Hristos Domnul nostru, 


t TEOCTIST, 
PATRIARHUL BISERICII ORTODOXE ROMÂNE” 


Citiţi și Scrisoarea Preafericitul Patriarh Teoctist către Mircea Snegur, primul Președinte al Republicii Moldova, 29 decembrie 1992 


(https://www.activenews.ro/opinii/Scrisoarea-Preafericitul-Patriarh-Teoctist-catre-Mircea-Snegur-primul-Presedinte-al-Republicii-Moldova-29-decembrie- 

5  Delirul lui Dughin: Rusia trebuie 
militarizată total și întoarsă la stalinism 


6  *CINE-AU ÎNDRĂGIT STRĂINII,/ 
MÂNCA-I-AR INIMA CÂINII ..” 


7 Curtea Supremă a Australiei a declarat 
ilegale ordinele de vaccinare obligatorie 


8 Noul proiect UE: abolirea istoriei 

Q Militarii ucraineni dau bir cu fugiţii. Cea 
mai ingenioasă metodă de a scăpa de 


10 Complexul Nebuniei Instituționale: Ce 
poți face TU (opinii/Complexul- 

de Victor Roncea 


Citiţi lecţia de istorie oferită de vrednicul de pomenire Patriarh Teoctist patriarhului rus Alexei al II-lea, privind drepturile românești în Basarabia străbună. 
(stiri/Lectia-oferita-de-Patriarhul-Teoctist-lui-Alexei-al-ll-lea-cu-privire-la-Mitropolia-Basarabiei-si-ingerentele-Patriarhiei-Moscovei- 


Pretentiile-unei-Patriarhii-de-neam-strain-de-a-avea-jurisdictie-peste-ortodocsi-de-alt-neam-sunt-NECANONICE-si-NEDRE-164139) 


Adrian 


Onciu de Adrian Onciu 


Este de-a dreptul caraghios cum încearcă propaganda guvernamentală să ne distragă atenţia de la miezul problemei. Lumea așa-zis civilizată, dar pe cale să revină ireversibil la 
comportamente de grotă, depinde în foarte mare măsură de deciziile a doi politicieni de prim rang. 


(stiri/Adrian-Onciu-Cum-ii-convingem-pe-cetateni-ca-ducem-un-razboi-just-188021) 

Controversatul ex-preot Matei Vulcănescu a afirmat, recent, că părintele Arsenie Boca „a fost înșelat, vrăjitor, filoyoghin, rudolfsteiner-ian și a avut multe năbădăi”. 


(opinii/CINE-AU-INDRAGIT-STRAINII-MANCA-I-AR-INIMA-CAINII-...-GRUPARILE-ANTI-BOR.-AZI-SOSOACA-VISAN-VULCANESCU- 
MEGA-CHIRIL A.-IN-SLUJBA-CUL-188017) 

„Sloata nu gândește niciodată. Oamenii se simt în largul lor numai într-o turmă, și cel mai în largul lor într-o turmă care se aruncă de pe o stâncă.” - Robert Gore, The Golden Pinnacle 

de Bogdan Tiberiu lacob 


Supranumit cîndva mult prea exagerat "ideologul lui Putin”, controversatul Alexandri Dughin lasă impresia că are o misiune extrem de importantă: aceea ca prin ideile sale delirante să 
îl facă, prin comparație, pe președintele rus un monument de rațiune. 

de Luminita Arhire 


Acum, la dureroasa despărțire a doamnei Victoria Nuland de construirea minuțioasă a „democraţiilor consolidate”, activitate desfășurată cu succes inclusiv în estul Europei, să ne 

Uniunea Sovietică s-a născut din zvârcolirile bolșevice ale Zilei Internaţionale a Drepturilor Femeii. Pentru a fi livrată la export ca Sărbătoare Mondială, comuniștii i-au inventat o istorie 
nouă, mai captivantă și curățată de crime. 

((Q Şoc în televiziunea din Scoţia! Prezentatorul BBC Nick Sheridan a murit subit la 32 de ani) 

Dorel Timpa: Artista? Nu vedeți că e o balena eșuată la mal? 

(@ PNL și PSD s-au înțeles. Şedinţă extraordinară de Guvern pentru comasarea alegerilor) 

((Q Militarii ucraineni dau bir cu fugiţii. Cea mai ingenioasă metodă de a scăpa de război: Căsătorii cu femei cu dizabilități) 

